KAMART: ผลงานดีต่อเนื่องใน4Q/58-ปีนี้โบรกฯแนะนำซื้อราคาเป้าหมาย 7.70 บาท
KAMART การเติบโตในปี 2559 ยังคงดีอยู่ โดยคาดกำไรสุทธิจะเติบโตถึง 24% เทียบช่วงเดียวกันของปีก่อนมาสู่ 234 ลบ. จากการเติบโตของช่องทาง Modern trade และการขยายตลาดต่างประเทศ เป็นหลัก เรายังคงคำแนะนำ "ซื้อ" ที่ราคาเป้าหมาย 7.70 บาท จากแนวโน้มผลประกอบการที่จะดีต่อเนื่องในไตรมาส 4/58 และปี 2559
25 ม.ค. 2559

บล.กสิกรไทย ระบุในบทวิเคราะห์วันนี้ (25 ม.ค.) ว่า บริษัท คาร์มาร์ท จำกัด (มหาชน) หรือ KAMART  ถึงแม้ว่าจะไม่ได้รับประโยชน์มากนักจากแผนกระตุ้นการจับจ่ายใช้สอยของรัฐบาลในช่วงปลายปี 2558 ที่ผ่านมา เนื่องจากกลุ่มลูกค้าของบริษัทส่วนใหญ่เป็นวัยรุ่น และช่องทางการจัดจำหน่ายราว 40% เป็นช่องทางการค้าแบบดั้งเดิม แต่เราคาดการเติบโตของรายได้จะเติบโตได้โดดเด่นถึง 27% เทียบช่วงเดียวกันของปีก่อน และ 24% เทียบไตรมาสก่อนหน้ามาสู่ระดับสูงสุดใหม่ที่ 371 ลบ. ในไตรมาส 4/58 จากการจัดโปรโมชั่นและการทำตลาดอย่างเข้มข้นในช่วงไตรมาส 4 ที่ผ่านมา เช่น การเปิดตัวสินค้าเพื่อผิวขาวใหม่พร้อมพรีเซนเตอร์ใหม่ อย่าง คริส หอวัง, การออกแบรนด์ใหม่อย่าง รื่นรมย์ และ Crayon เพิ่มกลุ่มลูกค้า และการเปิดตัว Line account ของ KAMART เมื่อ 2 เดือนที่แล้วที่ปัจจุบันมียอด Subscribers ถึง 7.4 ล้านคน
อย่างไรก็ตาม เราคาดการเติบโตของกำไรจะน้อยกว่าด้านรายได้ ที่ 18% เทียบไตรมาสก่อนหน้าและพลิกกลับมาเป็นบวกเมื่อเทียบกับไตรมาส 4/57 มาอยู่ที่ 45 ล้านบาทในไตรมาส 4/58 เนื่องมาจากอัตรากำไรขั้นต้นที่ปรับลดลงจากการทำโปรโมชั่น และค่าใช้จ่ายในการดำเนินงานที่สูงขึ้นจากการบันทึกผลขาดทุนจากธุรกิจอื่นเพิ่มขึ้นซึ่งเราคาดที่ 21 ลบ.ในไตรมาส 4/58 เราคาดบริษัทฯจะจ่ายปันผลรายไตรมาสเช่นเดิมที่ 0.06 บาท/หุ้น คิดเป็นผลตอบแทน 0.8%/ไตรมาส การเติบโตในปี 2559 ยังคงดีอยู่
โดยเราคาดกำไรสุทธิจะเติบโตถึง 24% เทียบช่วงเดียวกันของปีก่อนมาสู่ 234 ลบ. จากการเติบโตของช่องทาง Modern trade และการขยายตลาดต่างประเทศ เป็นหลัก เรายังคงคำแนะนำ “ซื้อ” ที่ราคาเป้าหมาย 7.70 บาท จากแนวโน้มผลประกอบการที่จะดีต่อเนื่องในไตรมาส 4/58 และปี 2559 